4. CHUGLI EK 





SANGEEN GUNAAH 


MUFTI TAQIUSMANI (pB) 
ki magbool kitab islahi khutbat hindi mein se 
iska kKhulasa HINGLISH mein Karne ki Koshish ki hal. 
Allah is ko kubool farmaye. 

Aur ham sab ke hag mein naafe banaye. Aameen. 

haulal= eg SS14) pow cle clues yoda 
Ek aur gunaah jo geebat se milta jhulta 
hai aur itna hi sangeen hai Balki isse 
zyada sangeen hai vo hai “chugli” arbi 
Zzaban mein isko “namima” kehte hai 
urdu zaban mein namima ka tarjuma 
chugli se kiya jata hai lekin iska ye sahil 
tarjuma nahi hai Is liye ki namima ki 
hagigat ye hai ki kisi shakhs ki koi burai 
doosre ke saamne is niyat se ki jaae taki 
sunne vala use koi taklif pohchaye aur ye 
Shakhs khus ho ki aacha hua usko ye 
taklif pohchi ye hai namima ki tarif aur 
isme zaroori nahi hai ki jo burai isme 
bayan ki hai vo hagiqat mein uske andar 
maujood ho chahe vo burai uske andar 
maujood ho ya naho lekin tumne sirf is 

vajah se usko bayan kiya taki dusra 
Shakhs usko taklif pohchaye ye namima 
hal. 

Quran va Hadees mein iski bahut zyada 
majammat aur burai bayan ki gai hai aur 
ye geebat se bhi zyada sakht is vajah se 
hai ki geebat mein niyyat ka bura hona 
Zaroori nahi hai ki jiski mein’geebat kar 
raha hu usko koi taklif ya sadma pohche 
lekin namima mein badniyati ka hona bhi 
Zaroori hai is liye namima-do gunaaho ka 
majmua hai ek to isme geebat hai dusra 
ye ki doosre musalman_ ko taklif 
pohchane ki khwahish-aur niyaat bhi hai 
is liye is mein double gunaah he aur is 
liye qurane karim aur hadees mein iski 
badi sakht vaeide ayi hai chunanche 
farmaya ki kafiro ki shifat bayan karte 
huye farmaya ki ye us shakhs ki tarah 
chalte hai jo dusro ke upar tane deta hal 
aur chugliya lagata phirta hai hadees 
sharif mein Nabie Karim* ne irshad 
farmaya ki “kattat” yani chugal khor 
jannat mein dakhil nahi hoga “katat* bhi 
chugal khor ko Kehte hai. 


Aur ek hadees mashoor hai ki ek martaba 
Nabie Karim Sahabah e kiram®: ke sath 
tashrif le ja rahe the raaste mein ek jagah 
par dekha ki do qabar bani huyi hai jab 
aapne un gqabaro ke karib pohche to 

aapne unki taraf ishara karte hue sahaba 
e kiram se farmaya ki in dono gabaro par 
azab ho raha hai Allah taala ne Nabie 
Karim par azabe qabra zahir farma diya 
tha ye azab e gabar aisi chiz hai ki ek 
hadees mein Nabie Karim ne farmaya ki 
jab qabar ke andar azab hota hai to Allah 
tala ne apne fazal va karam se:saur rehmat 
se us azab ki awaze hum se;chupali hai 
varna agar is azab ki awaze hum log sun 
ne lage to koi insaan zinda na reh sake 
aur zindagi mein koi kam na kar sake is 
liye ye rehmat hai ki unhone usko chupa 
liya hai lekin Allah taala apne kisi kisi 
bande par isko zahir-bhi farma dete hai, 
Nabie Karim# par zahir hua ki in dono 
par azab ho raha hai phir farmaya inko 
aisi do baton ki vajah se azab ho raha hal 
ki un baton se bachna unke liye kucch 
mushkil nahi tha agar ye log chahte to 
asani se bach sakte the lekin ye bache 
nahi uski vajah se azab ho raha hai ek ye 
ki ek sahib peshab ke chito se nahi bachte 
the ehtiyat nahi karte the jaise aisi jagah 
pishab kar diya jiski vajah se jism par 
chite aa gai khas taur se us zamane mein 
oot bakriya charane ka bhot rivaaj tha 
aur har waqt un janwaro ke sath rehna 
hota tha jiski vajah se aksar unki chite 
pad jati thi usse ehtiyat na karne ki vajah 


Publisher: Maktaba Ashraf, Surat. Composing: Salim Ismail Rawat 


4. CHUGLI EK SANGEEN GUNAAH 3 
se azab ho raha hai [musanad ahmed]. 


Ye badi fikar ki baat hai alhamdulillah 
hamare yaha islam mein paki ke adab 
tafsil ke sath sikhaye hai ki kis tarah paki 
karni chahiye lekin aaj magribi tehzib ke 
zere asar zahiri safai suthrai ka bada 
ehtimam hai lekin shariyat ki paki ke 
ehkam ki taraf dhyan nahi faterin aise 
tariko se banayi jati hain ki unme chito 
se ahtiyat nahi hoti aur ek hadees mein 
Nabie Karim ne farmaya:ki yani peshab 
se bacho is liye ki aksar qabar ka azab 
peshab ki vajah se hota hai peshab ke 
chito ka jism par lag jana kapdo par lag 
jane ki vajah se qabar ka azab hota hai 
isliye isme badi ehtiyat ki zaroorat hoti 
hai. 

Aur doosre sahib ko is liye azab ho raha 
tha ki vo dusro ki chugli bahut kiya karte 
the iski vajah se qabar mein azab ho raha 
hai chunki isme Nabie Karim® ne chugli 
ko qabar ke azab ka sabab karar diya is 
liye chugli ka amal geebat se bhi zyada 
sakht hai isliye ki isme buri niyat se 
dusro ke saamne burai karta hai taki 
dusra shakhs usko taklif pohchaye. 


Imam Gazali® ‘Ahyaul Uloom’ mein 
farmate hai ki dusro ka koi raaz zahir kar 
dena bhi chugli ke andar dakhil hai ek 
admi ye nahi chahta ki meri ye baat dusro 

par zahir ho vo baat acchi ho ya buri ho 
isse bahas nahi jaise ek maldar admi hai 
aur vo apni daulat dusro se chupane 
chahta hai aur vo ye nahi chahta ki dusro 
ko ye maloom ho ki mere pas itni daulat 
hai ab aapne kisi tarah sungun laga kar 
pata laga liya ki uske pas itni daulat hai 
ab har shakhs se kehte phir rahe hai ki 
uske pas itni daulat hai ye jo uska raaz 
Zahir kar diya ye chugli kesandar dakhil 
hai aur haram hai ya jaise ek shakhs ne 
apne gharelu mamle ke andar koi plan ya 
mansuba bana rakha ha? aapne kisi tarah 
pata chala kar dusro:Ke saamne bayan 
karna shuru kar diya ye chugli hai isi 
tarah kisi kism ka raaz ho uski yazat ke 
bagair dusro par zahir karna chugli ke 
andar dakhil hai ek hadees sharif mein 
Nabie Karim ne farmaya ki majliso ke 
andar jo baat ki jati hai vo bhi amant hail 
jaise kisi shakhs ne apko raazdar samaj 
kar majlis mein aapse ek baat kahi ab vo 
baat aap ja kar dusro se nakal kar rahe 
hai to ye amanat mein kKhayanat hai aur 
ye bhi chugli ke andar dakhil hai. 


Zaban ke gunaaho mein se aaj do aham 
gunaaho ka bayan karna maksud tha ye 
dono gunaah bade jabardast aur sangeen 
hai inki sangeeni aapne hadeeso ke andar 
suni lekin jitney ye sangeen hai aaj inki 

taraf se utni hi be parvahi aur gaflat hal 
majlise inse bhari huyi hai ghar inse 
bhare huye hai zaban keichi ki tarah chal 
rahi hai rukne ka naam nahi leti Khuda ke 
liye isko lagam do aur isko kabu karo aur 
isko Allah aur Allah ke Nabie Karim® ke 
hukum ke mutabik chalane ki fikar karo 
varna iska anjaam ye hai ki iski vajah se 
ghar ke ghar tabah ho rahe hai apas mein 
na ittafakiya ho rahi hai fitne hai 
dushmaniya hai khuda jane _ kitne 
gunaaho aur fitno ka.zariya hai aur 
akhirat mein to iski vajah se jo azab hone 
vala hai wi apni jagah fai Allah tala apne 
fazal aur rehmat se iski burai aur kharabi 
samajhne ki taufik ata farmaye aur is par 
amal karne ki taufik ata farmaye Aameen. 


UC ery hee inner gear 

